Goyang Upin & Ipin (lagu)

"Goyang Upin & Ipin" ialah lagu yang dinyanyikan oleh Asyiela Putri, pelakon suara Upin & Ipin. Lagu ini dicipta oleh Ahmad Zakri Tomirin, Arif Asyraf Munap dan dikeluarkan pada 3 Ogos 2020 oleh Les' Copaque Production melalui YouTube, Spotify, iTunes, Deezer dan JOOX.

Muzik Video
Video muzik rasmi lagu ini telah dikeluarkan pada 3 Ogos 2020 melalui saluran YouTube syarikat animasi tersebut, Les' Copaque Production. Lagu ini kini telah memperoleh jumlah tontonan di YouTube sebanyak 221 juta dalam tempoh setahun, iaitu tarikh lagu ini dikeluarkan di YouTube.

Kritikan
Umum sedia maklum bahawa animasi Upin & Ipin ini memang khusus untuk tontonan kanak-kanak, jadi ramai netizen menzahirkan rasa kurang senang di ruangan komen Twitter rasmi Les’ Copaque dengan aksi gelek yang bagi mereka akan memberikan pengaruh negatif kepada minda kanak-kanak.

Dalam pada itu ada juga netizen yang kurang senang apabila terlihat aksi watak Kak Ros dan Cikgu Melati bergelek sakan.

Malah ada juga yang kecam kerana ia seolah-olah mengetengahkan budaya luar berbanding budaya dalam Malaysia sendiri.

Rujukan

Lagu dalam Upin & Ipin